Australian Blonde

Australian Blonde foi un grupu asturianu de música indie que anició’l so andar nos años 90 en Xixón.

 Biografía 

La banda emparéyase en 1992 con Tito Valdés nel baxu, Roberto Nicieza na batería y Fran Fernández (agora Francisco Nixon) como guitarra y cantante. Tres dellos conciertos ganen el concursu de maquetes de la “Sala Maravillas”, amás de llegar a la final d'un concursu entamáu pola revista “Rock de Lux”. Dende esi momentu fichen pola discográfica Subterfuge sellu col que llancien el so primer cenciellu compartíu con Kactus Jack, “Split” (Subterfuge, 1993). Darréu publiquen el so primer álbum, Pizza Pop (1993), siendo consideraos como banda revelación pola crítica especializao.

Col primer single estrayíu del so álbume debú, “Chup Chup”, algamen l'estrellatu, camudando ser l'himnu de la xeneración indie d'entamos los 90 n'España, el so son pop mecíu con distorsiones de guitarra (riffs) caltriaren fondo. El tema nun tardó n'asoleyar al públicu gracies a que yera parte de la banda sonora de la película Historias de Kronen, y llueu d'un anunciu de Pepsi. Asina, ceo empezaren a fichar grupos asemeyaos en muchos sellos independientes, empezándose a falar del Xixón Sound ("son Xixón") y, nési paralelismu, Xixón camudó a ser el Seattle español, pues l'indie nel nuesu país tuvo una repercusión asemeyada al grunge nos Estaos Xuníos ente una mocedá farta del son mainstream.

Col amiestu en 1995 del batería avilesín Paco Martínez, la banda permanéz estable hasta 2003, siempre contando cola collaboración na escuridá del “cuartu blonde”, Paco Loco, guitarrista y productor mexicanu, afincáu n'España. Dende esi tiempu Australian Blonde ficha pola discográfica RCA y publiquen tres discos que los afiten como una de les bandes más importantes del panorama rock nacional. Pasen tola década de xira y per grandes festivales como'l FIB, el “Doctor Music” o el “Festimad”, amás de componer les bandes sonores de los cortometraxes Rondadores Nocturnos 3 (1998) y Rondadores Nocturnos 2 (1999), dambos dirixíos por Aure Roces.

Tres un conciertu en Nueva York conocen a Steve Wynn, col que publiquen un álbum compartíu en 2000. Dende entós publicaren dellos discos y EP con éxitu más moderáu, pero aínda patente, pues siguen apaeciendo n'esbilles, llenando sales en festivales importantes como'l de Benicàssim, etc. En 2004 reeditóse l'álbum Pizza Pop, al que se-y sumaren nuevos cantares que daquella fueren descartaos.

En marzo de 2012 sal un tema de so na película de [•Rec]3. Nel 2003 Tito Valdés dexa la banda, siendo sustituyíu por Pablo Errea, músicu navarru viniente de grupos como “Ritual de lo Habitual”, “Greenhouse Effect” o “Edwin Moses”.

 Formación de güei 

 Fran Fernández (agora Francisco Nixon): Guitarra y Voz
 Paco Martínez: Batería y voces
 Pablo Errea: Baxu, guitarra y Voz

 Discografía 

 Álbumes 
 1993 - Pizza Pop
 1994 - Aftershave
 1996 - Australian Blonde
 1996 - Australian B
 1998 - Extra
 2000 - Momento
 2002 - Lay it on the line
 2004 - Canciones de amor y gratitud
 2004 - Pizza Pop (reedición)

 EP 
 1994 - Spiral 
 2001 - In it for the money

 Singles 

 1993 - Australian Blonde + Kactus Jack
 1993 - Chup Chup
 1994 - Miss
 1994 - M
 1994 - Cosmic
 1995 - Cosmic (nueva edición)
 1996 - No puedo dormir
 1996 - Chance
 1997 - Chance (nueva edición)
 1997 - Boom
 1999 - Drew and Cheri
 1999 - Cool Dive
 1999 - Black
 2000 - Suddenly
 2002 - Lay it on the line
 2002 - A brief honeymoon with Julia
 2004 - When I Look Back

 Grupos rellacionaos 

Fran Fernández tien otros proyeutos musicales paralelos: La Costa Brava y Francisco Nixon.

 Referencies 

 Enllaces esternos 
 Biografía y Reseñas Discográficas de Australian Blonde en lafonoteca
 Web de la so discográfica anguaño 
 Web de la so discográfica antaño
 Páxina non oficial (lletres y discografía detallada)

Categoría:Grupos de música d'Asturies
Categoría:Grupos de rock d'Asturies